procesaur/Wiki.mk huggingface dataset:
Гарда (езеро)

Езерото Гарда (италијански ''Lago di Garda'') е најголемото езеро во Италија. Се наоѓа во северниот дел од земјата, на полпат помеѓу Венеција и Милано. Езерото се наоѓа на преминот од алпскиот регион на Доломитите кон низината Ломбардија. Оформенo e од ледници при крајот на последното ледено доба. Езерото и неговото крајбрежје се поделени помеќу провинциите Верона (југоисточно), Бреша (југозападно) и Тренто (северно). Езерото е голема туристичка атракција, со голем број хотели, туристички населби и забавни паркови по брегот.
Стариот утврден град Сирмионе, кој се наоѓа на полуостров на јужниот брег од езерото е особено популарно туристичко место, каде се наоѓат бањите Вирџилио и Катуљо уште од римско време, како и бројни ресторани, барови, хотели, модни продавници и пазар. Живописниот замок Скалигер датира од XIII век. Римската вила била домот на поетот Катул. Сулфурниот извор на врвот на полуостровот е познат по својата способност да лечи заболувања, особено оние кај увото.
Интересно место е и северозападното село Лимоне. Ова место се прославило во 1979 кога таму бил откриен аполипобелковината АпоА-1 Милано). Оваа белковина, која се наоѓала во крвта на луѓето родени во Лимоне, брзо ги чисти артериите од масти, кои потоа ги носи во црниот дроб, каде се елиминираат. Оваа белковина е ефикасна против артериосклероза и инфаркт.
На југоисточниот брег, северно од гратчето Пескиера, се наоѓаат Гардаланд, Аква Парадајз и Канева Муви Студио едни од најпознатите паркови во Италија.
Крајбрежни места се: Сирмионе, Десенцано, Сало, Гардоне Ривиера, Тосколано-Мадерно, Гарњано, Лимоне, Монига, Паденгде сул Гарда во брескиската страна на езерото, Пескиера дел гарда, Лацисе, Бардолино, Гарда, Тори дел Бенако, Бренцоне, Малкесине на веронската страна на езерото, Рива дел гарда, Наго-Торболе на трентската страна на езерото.
1 Поврзано
* Комо (езеро)
* Маџоре (езеро)
Список на цветни уметници

Ова е список на некои цветни уметници — уметници кои сликале цвеќиња. Некои од нив биле сликари на мртва природа, некои специјализирале во цвеќиња, додека пак трети не биле особено определени. Тука се дадени по земја (по азбучен ред).
1 Австралија
* Елис Рован
2 Англија
* Мери Мозер
* Мариан Норт
* Миреа Петит
3 САД
* Мери Во Валкот
* Џорџија О'Кефи
4 Франција
* Анри Фантен Латур
* Пјер Жозеф Редуте
5 Холандија и Фландрија
* Амброзиус Босхарт
* Винсент ван Гог
* Вилем ван Алст
* Марија ван Остервејк
* Рахел Раус
* Јан ван Хејсум
Славистика

Славистиката е академско подрачје кое ги проучува подрачјата каде што живеат словените, Словенските јазици, литературата и културата. Слависта е лингвист или филолог кој ја изучува Славистиката. Славистиката се појавува во доцниот 18. и раниот 19. век, речиси истовремено со националното будење помеѓу словенските народи, и обид да се воспостави дијалог помеѓу Славјанската заедница. Ова движење е познато и како Пан-Славистика. Еден од првите научници кои го користат ова име е Јозеф Добровски.
Историјата на славистиката генерално е поделена на три периоди. До 1876 раните слависти се концентрирале на документација и печатење на споменици за словенските јазици. Во овој период се појавуваат и првите модерни речници и граматики. Вториот период завршува со Првата светска војна, и е обележан со брз развој на Славјанската филологија и лингвистика. Овој процес го стумулираат Август Шленшен и Август Лескен на Универзитетот во Лајпциг. По војната, научниците се фокусираат на дијалектологијата. По Втората светска војна, славистички центри се формирани на многу универзитети низ светот.
1 Подрачје на интересирање
* Белорусија - Белоруски јазик - Белоруска литература - Белоруска култура
* Бугарија - Бугарски јазик - Бугарска литература - Бугарска култура
* Македонија - Македонски јазик - Македонска книжевност - Македонска култура
* Полска - Полски јазик - Полска литература - Полска култура
* Русија - Руски јазик - Руска литература - Руска култура
* Словачка - Словачки јазик - Словачка литература - Словачка култура
* Србија - Српски јазик - Српска литература - Српска култура
* Украина - Украински јазик - Украинска литература - Украинска култура
* Чешка - Чешки јазик - Чешка литература - Чешка култура
2 Словенски азбуки
* Белоруска азбука
* Бугарска азбука
* Македонска азбука
* Полска азбука
* Руска азбука
* Словачка азбука
* Српска азбука
* Украинска азбука
* Чешка азбука
Вилем ван Алст

Вилем ван Алст (|Willem van Aelst) (~ 1626 - по 1683) — холандски сликар кој специјализирал во сликање на мртва природа со цвеќе и дивеч.
Роден е околу 1626 г. во Делфт, Холандија во семејство на познати градски управители. Научил да слика од чичко му, сликарот на мртва природа Еверт ван Алст. На 9 ноември 1643 ван Алст станува раководител на Лукиниот еснаф во Делфт.
Помеѓу 1645 и 1649 г. живеел во Франција. Во 1649 ван Алст заминува за Фиренца, каде работел како дворски сликар за великиот војвода на Тоскана, Фердинанд II де Медичи. Во ова време, великиот војвода исто така го вработил и двајца сонародници на ван Алст, Матијас Витос и Ото Марсеј ван Шрик, од кои вториот исто така сликал мртва природа и веројатно извршил влијание врз стилот на ван Алст.
Во 1656 г. Ван Елст се враќа во Холандија, најпрвин во Делфт, а потоа, во 1657 трајно се преселува во Амстердам. Таму станал еден од најважните сликари на мртва природа на својата генерација. Тој бил учител на сликарката Рахел Раус и неколку други уметници.
1 Галерија
Список на општествени уредувања

Ова е список на општествени уредувања и политички системи, според неколку вида на нивно организирање. Наведените системи не се взаемно исклучителни, и често дефинициите им се вкрстуваат (на пример автократија, деспотизам, тоталитаризам, монархија и тиранија).
1 Азбучен список со хиерархија
Ова е список на главни политички системи (признаени од политикологијата) по азбучен ред. Разните подвидови на системи се наведени под главните системи на владеење.
* Анархизам (нехиерархиско државно уредување)
** Анархокомунизам
** Анархокапитализам
** Екоанархизам
** Анархосоцијализам
** Анархосиндиализам
* Автократија
** Авторитаризам
*** Фашизам
** Апсолутизам
*** Просветен асолутизам
** Деспотизам
** Диктатура (не сите диктатури се автократии)
*** Воена диктатура
*** Добронамерна диктатура
** Матријархат
** Монархија
*** Апсолутна монархија
*** Уставна монархија
*** Деспотство
*** Војводство
**** Велевојводство
*** Изборна монархија
*** Емират
*** Наследна монархија
*** Народна монархија
*** Кнежевство
*** Нови монарси
*** Самопрогласена монархија
*** Вицекралство
** Патријархат
** Тоталитаризам
*** „Комунистички“ држави (нивната поврзана со комунистичкото движење е спорна)
*** Нацизам
*** Национализам
*** Еднопартиска држава
** Тиранија
** Полициска држава
*** Колективна полициска држава
* Демократија
** Расправна демократија
** Директна демократија
** Партиципарна демократија
** Претставничка демократија
*** Вестминстерски модел
*** Парламентарен систем
**** Консензусна влада
*** Претседателски систем (Конгресен систем)
*** Полупретседателски систем
** Социјална демократија (исто така политичко движење)
** Советска демократија
* Олигархија
** Аристократија
** Корпоративизам
** Геронтократија
** Клептократија
** Меритократија
** Плутократија
** Робократија
** Технократија
* Република
** Претседателска република
** Парламентарна република
** Уставна република
* Теократија (Хиерократија)
** Исламска република
** Калифат
** Свет Синод
** Султанат
* Родовско општество
2 По пристап кон локална автономија
Овој список дава нагласок на различните пристапи кои една влада може да ги има кон поделбата на суверенитетот и автомонијата на регионите во рамките на таа држава.
* Суверентитет исклучиво во центарот
** Империја
** Унитарна држава
* Суверенитет во центарот и периферните области
** Федерација и Федеративна република
** Конфедерација
** Наднационална организација
** Федерација
3 По политичко овластување
Овој список ги наведува различните системи врз основа на поделбата на правото на глас.
* Анархија - ничија власт
* Демократија - власт на мнозинство
* Олигархија - власт на малцинство
* Автократија - власт на еден
* Република - власт на законот
4 Поврзано
* Општествено уредување
* Список на земји по општествено уредување
en:Government#Forms of government
Никола Кињо

Никола-Жозеф Кињо (француски: ''Nicolas-Joseph Cugnot'') ( – ) бил француски пронаоѓач кој го измислил првото возило на сопствен погон - автомобилот.
Кињо е роден во Воад, Моз, Лотарингија. Бил обучен за воен инженер. Уште од 1765 експериментирал со функционални макети на возила на парен погон на француската војска, наменети за влечење на тешки топови.
Кињо бил првиот кој го оспособил движето напред-занад на парниот клип за вртливо движење. Првата негова кола наречена „Fardier à vapeur“ („парна кола“) проработела во 1769. Следната година тој направил подобрена верзија. Неговото возило можело да влече 4 тони, а да вози со максимална брзина од 4 км/ч. Ова тешко возило имало две тркала подзади и едно напред, на кое се држел парен котел, а самото возило било управувано со кормило. Во 1771 возилото се удрило во ѕид, што ја чини првата автомобилска несреќа во историјата. Оваа несреќа заедно со финансиските проблеми му оневозможило на Кињо да продолжи со работата, меѓутоа во 1772, кралот Луј XV му доделил пензија од 600 франци за неговата иновативна работа.
Со Француската револуција оваа пензија била укината во 1789, и Кињо морал да пребегне во Брисел, каде живеел во беда. Кратко пред неговата смрт тој бил повикан назад во Франција од Наполеон Бонапарт. Тој се одзвал на овој повик и се вратил во Париз, каде починал.
Возилото од 1770 е зачувано и стои во Националната Конзерваторија на Уметностите и Занаетите во Париз.
1 Библиографија
* Max J. B. Rauck, ''Cugnot, 1769-1969: der Urahn unseres Autos fuhr vor 200 Jahren'', München: Münchener Zeitungsverlag, 1969
* Bruno Jacomy, Annie-Claude Martin: ''Le Chariot à feu de M. Cugnot'', Paris, 1992, Nathan/Musée national des techniques, ISBN 2-09-204538-5.
* Louis Andre: ''Le Premier accident automobile de l'histoire'' , in La Revue du Musée des arts et métiers, 1993, Numéro 2, p 44-46
*
2 Возила
Ц (кирилица)

Ц (кирилица: ; глаголица: ) — 28-та буква во македонската азбука. Според МФА се изговара и претставува безвучен алвеоларен африкат.
Се смета дека оваа буква е преземена од хебрејската буква Цади (צ), преку глаголската буква .
Пал мал (игра)

Пал мал — игра која се играла во XVI и XVII век и е претходник на крокетот. Името доаѓа од италијанскиот збор ''pallamaglio'', кој буквално преведен значи топка-токмак. Се играла на долга алеја со вземјен железен обрач на крајот. Целта на играта била да се удри дрвена топка (направена од зеленика) со периметар од околу 30 см (отприлика иста големина како топката за крокет) со долг токмак низ алејата и преку обрачот со што помалку удари.
Пал мал-от бил популарен во Италија, Франција and Шкотска, а потоа дошол и во Англија во XVII век. Името „пал мал“ не се однсеува само на играта, туку и на токмакот со кој се игра. Многу градови денес имаат прави улици и корза кои еволуирале од алеи каде се играла оваа игра. Две вакви места во Лондон се Пал Мал и Шеталиштето (''The Mall''). Кога играта се демодирала, некои од овие алеи станале трговски улици, од каде потекнува американскиот збор ''shopping mall'' (трговски центар); други еволуирале во тревнати сенливи корза кои и ден денес се нарекуваат ''malls''.
Витоли

Витола се однесува на единствениот опис на една пура. Две пури од една иста „витола“ имаат слични димензии и облик. На пример, „Хулиета“ витола се однесува на пура со 7 * 47 (должина од 7 инчи и дијаментар од ~ 47/64-тини инч). Затоа, Кохиба Есплендидо, Ојо де Монтереј Черчил, Боливар Черчил и Ла Глорија Кубана Таинос се сите „Хулиета“ витоли.
Анимизам

Анимизмот е период во кој човекот верувал дека секој предмет и секоја појава имаат свој дух кој ги одржува и движи. Значајна одлика на анимизмот е тоа што духовите немаат свои морални регулативни функции - нив не ги интересираат човековите работи.
1 Поврзано
* Тотемизам
К2

К2 — втора по висина планина на Земјата, сместена во масивот Каракорум од планинскиот венец Хималаи. На 8.611 метри, на планинарот му е достапна само една третина од кислородот што тој би го имал доколку се наоѓа на ниво на морето. К2 е пониска само од Монт Еверест. Пакистанците тврдат дека висината на планината е 8.884 метри.
Врвот К2 се наоѓа на границата помеѓу автономниот округ Ташкурган (кој е дел од Синѓанг, Кина), и северните територии на Пакистан. Овој регион е спорен, бидејќи и Индија исто така тврди дека тој е интегрален дел од индиската држава Џаму и Кашмир. Моментално К2 е под пакистанска управа.
Планината првпат била истражена од европски истражувачки тим во 1856 предводен од Хенри Хавершам Годвин-Остен. Томас Монтгомери бил член на тимот кој го нарекол врвот „К2“ заради тоа што бил вториот откриен врв на масивот Каракорум. Кинеските власти К2 официјално го нарекуваат Ќогир (кин. zh, ''Qiáogēlǐ Fēng''); други називи се Монт Годвин-Остен, Ламба Пахар („Висока планина“ на урду), Дапсанг, Кечу и Чогори, што значи „Крал на планините“.
Искачувањето на К2 се смета за доста потешко од искачувањето на Монт Еверест. Во јуни 2000 само 189 лица се имаа искачено на К2, наспроти 1500 лица кои го имаа искачено Еверест на истиот датум. Дури 49 лица загинале на стрмнините на К2, од кои 13 само во 1986 година.
1 Македонски освојувачи
Првиот Македонец кој се искачил на К2 е Сашко Кедев, на 22 јули 2022 година.
Анаконда (филм од 1997)

''Анаконда'' — американски филм од 1997 година во режија на Луис Лиоса. Главните улоги ги играат: Ајс Кјуб, Џенифер Лопес и Џон Вот.
1 Синопсис
Тимот на „Нешенел џиографик“, предводен од Тери Флорес (ја игра Лопес) и Стив Кејл (го игра Ерик Столз) се испратени да снимаат дукументарен филм за едно јужноамериканско племе. Но, кога ќе спасат еден чуден човек (го игра Џон Вот) од брод кој тоне, тие ќе добијат повеќе отколку што бараат. Кога Књјл ќе биде онеспособен од убод од некоја чудна пчела, чудниот човек го презема бродот и ги носи сите на патување за фаќање на анакондата, најголемата застрашувачка змија на светот.
Инч

+ 1 инч =
SI-единици
0,0254 м, 25,4 мм
американски/империјални
јарди (yd), стапки (ft)
Инч, палец или цол, (знак in или ″ - двоен прим) — единица мерка за должина во разни системи, како англискиот, британскиот и американскиот. Големината му варира од систем до систем. Еден јард има 36 инчи, а една стапка има 12. Соодветната единица мерка за плоштина е квадратен инч, а за волумен е кубен инч.
Инчот е честа единица мерка во САД, Обединетото Кралство и Канада. Во САД и ОК, лични висини се изразуваат во стапки и инчи. Во Канада ова станува сè поретко.
Традиционалниот македонски палец се разликува од современиот стандардизиран инч, во тоа што 1 палец = 27 мм (2,7 см).
1 Меѓународен инч
Во 1958 г. САД и земјите од Комонвелтот ја дефинирале должината на меѓународниот јард на 0,9144 метри. Така, меѓународниот инч е еднаков на 25.4 милиметри.
Стандардниот меѓународен симбол за инч е in (видете ISO 31-1, Анекс A). Во некои случаи инчот се пишува со двоен прим, кој изгледа како наводник, а стапката со прим, која изгледа како апостроф. На пример, 6 стапки 2 инча се обележува со 6′2″. Ова може да предизвика забува, бидејќи единечниот и двојниот прим се меѓународни симболи за аголна минута и аголна секунда.
2 Еквиваленција на други мерни единици
1 меѓународен инч е еднаков на:
* 1,000 тоу (1 тоу = 0,001 инч)
* околу 0,08333 стапки (1 стапка = 12 инча)
* околу 0,02778 јарди (1 јард = 36 инча)
* 2,54 сантиметри (1 сантиметар = ~0,3937 меѓун. инчи)
3 Примена на инчот
Дури и во земјите каде се користи метрички систем, инчот може да важи за:
* големини на компјутерски монитори, сензори за слики и (поретко) телевизорски екрани,
* внатрешен пречник на цевки (видете ISO 228),
* велосипедски гуми и бандажи (погл. ISO 5775),
* грамофонски плочи,
* пречник на пури,
иако фактичката димензија на највеќето од овие производи се искажува во милиметри.
4 Поврзано
* Англиски мерни единици
* Британски мерни единици
* Американски мерни единици
* Пирамидален инч
fy:Tomme (lingtemaat)
Метална врска

Металната врска е хемиска врска која ги поврзува атомите во металите. Таа ја вклучува делокализираната поделба на слободните електрони низ решетката од метални атоми. Како резултат на ова, металните врски можат да се споредат со стопени соли.
Металните атоми обично содржат голем број на електрони во нивната валентна обвивка споредено со нивната периода или енергетско ниво. Овие електрони постануваат делокализирани и образуваат ''море од електрони'', притоа обиколувајќи голема решетка од позитивни јони (катјони).
Металите имаат поголеми точки на вриење и топење, што може да укажува на посилните врски меѓу атомите.
Металното поврзување е неполарно, така што не постои (кај чистите метали) или постои многу мала (кај легурите) разлика во електронегативноста меѓу атомите кои учествуваат во врската. Електроните, пак, вклучени во ваквата врска се делокализирани низ кристалната структура на металот.
Металната врска е причина за многу физички одлики на металите, како јакоста, ковливоста, растегливоста, топлоспроводливоста, електроспроводливоста и сјајот на металот.
Метална врска е всушност електростатичкото привлекување меѓу металните атоми или јони и делокализираните електрони. Токму затоа атомите или групациите се лизгаат еден покрај друг, што резултира во карактеристичните својства на ковливост и растегливост.
Металните атоми имаат барем еден валентен електрон, тие не ги делат овие електрони со соседните атоми, ниту пак ги губат електроните за да образуваат јони. Наместо тоа, надворешните енергетски нивоа на металните атоми се преклопуваат. Тие се како ковалентни врски.
1 Поврзано
* Хемиска врска
* Ковалентна врска
* Јонска врска
* Водородна врска
Изомерија

Во органската хемија, изомерија е појавата кога две или повеќе соединенија имаат исти молекулски формули, а различни физички или хемиски својства поради различниот распоред на атомите во нив. Овие соединенија се нарекуваат изомери. Голем број органски соединенија имаат исти молекулски формули, а сепак покажуваат различни физички или хемиски својства. Некои дури имаат и милиони изомери, па дури и повеќе.
1 Типови на изомерија
Постојат два основни типови на изомерија: ''структурна изомерија'' и ''стереоизомерија''. Првиот тип е изомерија која се јавува поради различниот распоред на сврзување на атомите и атомските групи, додека вториот тип е изомерија што се јавува поради различниот просторен распоред на атомите и атомските групи.
Секој од овие два типа се дели на уште неколку поттипови, што може да се види од следната табела:
''Структурна изомерија'', ''Стереоизомерија''
Изомерија на низата (или скелетна изомерија) — различен распоред на јаглеродните атоми во низата., Геометриска изомерија (или cis-trans) — различен распоред на атомите и атомските групи во просторот поради спречена ротација околу двојната врска или прстенот.
Положбена изомерија — различен распоред на функционалните групи во молекулата., Оптичка изомерија — различен распоред на атомите и атомските групи околу хиралниот C-атом.
Функционална изомерија — различни функционални групи, а иста молекулска формула., Конформациона изомерија — различен распоред на атомите и атомските групи во просторот поради слободна ротација околу единечната врска.
Драгоцени куќи на Англија

Драгоцени куќи на Англија (|Treasure Houses of England) — здружение за културно наследство основано во раните седумдесетти од страна на десет од најистакнатите достоинственички домови во Англија сѐ уште во приватна сопственост, со цел за нивно промовирање и маркетинг како туристички места.
Денес во групата спаѓаат девет куќи, и заедно со нивните историски сопственици, тие се:
* Бјули (Војводи од Монтагу) (денес во сопственост на Лорд Монтагу од Бјули)
* Бленемски дворец (Војводи од Марлборо)
* Вилтонска куќа (Ерлови од Пемброк)
* Вобурнска опатија (Војводи од Бедфорд)
* Ворички замок (Ерлови од Ворик) (денес во сопственост на Групацијата Тисо)
* Лидски замок
* Хавардски замок (Ерлови од Карлајл) (денес во сопственост на Почит. Сајмон Хавард)
* Хервудска куќа (Ерлови од Хервуд)
* Чатсвортска куќа (Војводи од Девоншир)
1 Галерија
2 Поврзано
* Здружение на историски куќи
3 Надворешна врска
*
Јонска врска

Во хемијата, јонската врска е карактеристична за соединенија образувани од елементи со голема разлика во електронегативноста (според полинговата скала - поголема од 1,9), односно меѓу типичен метал и типичен неметал.
Металите имаат мали енергии на јонизации што значи дека лесно можат да испуштаат електрони. Неметалите, пак, имаат голем афинитет кон електронот. Големата вредност на афинитетот кон електронот покажува дека неметалите лесно примаат електрони. Затоа, кога доаѓа до хемиска реакција меѓу метал и неметал, металот оддава електрони, при што преминува во позитивно наелектризиран јон - катјон, а атомот на неметалот ги прима испуштените електрони при што преминува во негативно наелектризиран јон - анјон. Бројот на оддадените, односно примените електрони зависи од бројот на валентни електрони. Притоа, образуваниот катјон добива електронска конфигурација на инертниот гас што се наоѓа пред него во периодниот систем, а анјонот на инертниот гас што се наоѓа после него.
Добиените јони (катјони и анјони) имаат спротивни полнежи, па затоа меѓу нив дејствуваат силни електростатички или Кулонови привлечни сили. Овие сили овозможуваат различните јони да се поврзат меѓу себе и да го образуваат јонското соединение (соединение во кое атомите се поврзани со јонска врска).
1 Образување на јонски соединенија
1.1 Калиум хлорид
Јонското соединение KCl се образува на следниот начин, опишан со хемиската равенка:
:<math>\mbox{K}+\mbox{Cl}\to\mbox{K}^++\mbox{Cl}^-</math>
при што калиумот оддава електрон, а хлорот прима електрон:
:<math>\mbox{K\mbox{e}^-\to\mbox{K}^+</math>:<math>\mbox{Cl}+\mbox{e}^-\to\mbox{Cl}^-</math>
1.2 Бариум флуорид
Една молекула од BaF<sub>2</sub> се создава на следниот начин:
:<math>\mbox{Ba}+\mbox{2F}\to\mbox{Ba}^{2+}+\mbox{2F}^-</math>
при што бариумот оддава два електрона, а флуорот прима два електрона:
:<math>\mbox{Ba\mbox{2e}^-\to\mbox{Ba}^{2+}</math>:<math>\mbox{2F}+\mbox{2e}^-\to\mbox{2F}^-</math>
1.3 Магнезиум оксид
Молекула од јонското соединение MgO се образува со реакцијата:
:<math>\mbox{Mg}+\mbox{O}\to\mbox{Mg}^{2+}+\mbox{O}^{2-}</math>
и притоа магнезиумот оддава два електрона, а кислородот прима два електрона:
:<math>\mbox{Mg\mbox{2e}^-\to\mbox{Mg}^{2+}</math>:<math>\mbox{O}+\mbox{2e}^-\to\mbox{O}^{2-}</math>
Постојат јонски соединенија кои не се изградени од едноатомски јони, туку се изградени од јони што претставуваат некакви атомски групации. На пример, соединението Na<sub>2</sub>SO<sub>4</sub> е јонско соединение изградено од натриумови (Na<sup>+</sup>) и сулфатни (SO<sub>4</sub><sup>2-</sup>) јони, иако сулфурните и кислородните атоми се поврзани меѓу себе со ковалентна врска.
Значи, хемиската врска што настанува како резултат на електростатичко привлекување меѓу јони со спротивен полнеж се вика јонска врска.
2 Поврзано
* Хемиска врска
* Ковалентна врска
* Метална врска
* Водородна врска
* Енергија на јонизација
* Афинитет кон електронот.
Базен метал

Во хемијата, терминот базен метал се користи неформално за метал кој оксидира или кородира релативно лесно, и реагира најразлично со разредена хлороводородна киселина (HCl) за да образува водород. Примери за вакви метали се железото, никелот, оловото и цинкот. Бакарот се смета за базен метал бидејќи оксидира релативно лесно, иако не реагира со HCl. Најчесто се користи како замена за благороден метал.
Во алхемијата, базен метал бил чест и евтин метал (за разлика од драгоцените метали како златото и среброто). Долговремена цел на алхемичарите била трансмутацијата на базните метали во драгоцени метали.
Во нумизматиката, вредноста на монетите се цени главно според содржината на драгоцени метали во нив. Повеќето модерни валути се фиат валути, дозволувајќи монетите да се прават од базен метал.
Батлерова остава

Батлерова остава е помошна просторија во една голема куќа. Обично е сместена веднаш до кујната или до винскиот подрум и обично има пултови, маси и лавабоа.
батлеровата остава се користи за складирање, чистење и броење на сребрен прибор и др. Тука можат да се чуваат и винскиот дневник и сметководствените книги. Собата ја користи батлерот и друг домашен персонал; ваквата просторија се нарекува батлерова остава дури и кога куќата нема батлер.
Скапоцен метал

Скапоцен метал (или драгоцен метал) е редок метален хемиски елемент со висока економска вредност.
Хемиски, скапоцените метали се помалку реактивни од повеќето други елементи, имаат висок сјај и поголеми точки на топење отколку другите метали. Историски, скапоцените метали биле важни како валути, но сега се сметаат главно како инвестиции и индустриски артикли. Златото, среброто, платината и паладиумот имаат валутен код ISO 4217.
Најпознати скапоцени метали се златото и среброто. Додека и двата имаат индустриска употреба, тие се подобро познати по нивната употреба во уметноста, накитот и ковањето на монети. Други скапоцени метали се металите од платинската група: рутениум, родиум, паладиум, осмиум, иридиум и платина, од кои со платината се тргува најмногу. Плутониумот и ураниумот можат исто така што се вбројат во групата на скапоцените метали.
Побарувачката на скапоцените метали е предизвикана не само од нивната практична употреба, туку исто така и од нивната улога како инвестиции и артикли од вредност. Паладиумот од 14 јули 2006 е проценет на $324 USD од унца, односно малку под половината од цената на златото ($665 USD/унца), а платината е проценета двојно повеќе од златото - $1,247 USD/унца. Среброто во суштина е поевтино од овие метали ($11.47 USD/унца), сега на 1/49 од цената на златото, но често е традиционално сметано за скапоцен метал поради својата улога во ковањето и накитот.
1 Поврзано
* Благороден метал — поинаков поим во хемијата
Надградбен стан

Надградбен стан (англиски: ''penthouse apartment'' или само ''penthouse'') — посебен вид стан на врвот на една зграда во вид на надградба.
Ваквиот стан може да имаат ексклузивни одлики како посебен влез, посебен лифт и најчесто се простираат на целиот кат. Тие се обично скапи и луксузни станови, иако во земјите во развој наоѓаме евтини надградбени станови.
Надградбените станови ги има и по хотелите со добар поглед на градското окружување.
1 Поврзано
* Кровна градина
Тарнбул и Асер

Тарнбул & Асер (англ. ''Turnbull & Asser'') е изработувач на облека основан во 1885. Започнале на Џермин Стрит, Лондон, а сега имаат продавници и во Њујорк и Беверли Хилс. Исто така имаат и свој оддел и во стоковната куќа Хародс.
Тарнбул & Асер се сметаат за изработувачи од врвен квалитет и имаат облекувано луѓе како принцот Чарлс и Сер Винстон Черчил.
Во 1915 Тарнбул & Асер направиле дождовен мантил кој истовремено служел како вреќа за спиење за британската војска со назив „Oilsilk Combination Coverall & Ground Sheet“.
Во 1962 Тарнбул & Асер ја направиле таканаречената ''Џејмс Бонд манжетна''.
Фирмата е имател на Кралска Повластица.
1 Поврзано
* Пушачко сако
Неметал

Заедно со металите и металоидите, неметалите се едни од трите категории на хемиски елементи кои се одликуваат со нивните јонизациони и сврзувачки својсства. Овие својства се како резултат на тоа што неметалите имаат висока електронегативност, односно тие привлекуваат валентни електрони од други атоми побрзо отколку што ги оддаваат.
Неметали се халогените елeменти, благородните гасови и следните елементи подредени по нивниот атомски број (неметали како хемиски серии):
* Водород (H)
* Јаглерод (C)
* Азот (N)
* Кислород (O)
* Фосфор (P)
* Сулфур (S)
* Селен (Se)
Повеќето неметали се наоѓаат во горниот десен дел од периодниот систем. Исклучок е водородот, кој обично се сместува во горниот лев агол, заедно со алкалните метали, но се однесува како неметал при повеќе услови. За разлика од металите, кои спроведуваат електричество, неметалот може да биде изолатор или полупроводник. Неметалите можат да образуваат јонски врски со металите по пат на примање на електрони, или, пак, ковалентни врски со други неметали. Оксидите на неметалите се кисели.
Има само осумнаесет познати неметали, споредено со преку оумдесет метали, но неметалите се најголемиот составен дел на Земјата, особено во надворешните обвивки. Организмите се состојат речиси целосно од неметали. Многу неметали (водород, азот, кислород, флуор, хлор, бром и јод) се двоатомски, а повеќето други се повеќеатомски.
Земноалкален метал

Земноалкални метали — низа елементи во втората група (според МСЧПХ) на периодниот систем: берилиум (Be), магнезиум (Mg), калциум (Ca), стронциум (Sr), бариум (Ba) и радиум (Ra) (иако радиумот понекогаш не се смета за земноалкален метал како резултат на неговата радиоактивност).
Земноалкалните метали се именувани по нивните оксиди, ''земноалкалите'', чии старомодни имиња беа берилија, магнезија, варовник, стронција и барита. Овие беа именувани како ''земноалкални'' поради нивната интермедиерна природа меѓу алкалите (оксиди на алкалните метали) и реткоземните (оксиди на реткоземните метали). Класификацијата на некои инертни супстанци како 'земјени' е стара неколку милениуми. Најраниот познат систем кој бил користен од Старите Грци се состоел од четири елементи, вклучувајќи ја и почвата. Подоцна, овој систем бил рафиниран од филозофите и алхемичарите, како Аристотел (4 век п.н.е.), Парацелзус (прва половина на 16 век), Џон Бекер (средината на 17 век) и Георг Стал (доцен 17 век), за да подоцнежните мислители да ја разделат 'земјата' во три или повеќе типови. Сфаќањето дека 'земјените' не се елементи туку соединенија се припишува на хемичарот Антоан Лавоазје. Во неговата ''Traité Élémentaire de Chimie'' (''Елементи на Хемијата'') од 1789, тој ги нарекол нив ''Substances simples salifiables terreuses'', или солобразувачки земјени елементи. Подоцна тој сугерирал дека земноалкалните метали може да се метални оксиди, но признавал дека ова е само претпоставка. Во 1808, по терк на Лавоазјевата идеја, Хамфри Дејви стана првиот кој добил примероци на металите по пат на електролиза на стопена земја.
Земноалкалните метали се сребренкасто обоени, меки, со мала густина метали, кои реагираат брзо со халогените и образуваат јонски соли, како и со водата (иако не толку брзо како со алкалните метали) при што образува силни алкални (базни) хидроксиди. На пример, додека натриумот и калиумот реагираат со водата на собна температура, магнезиумот реагира само со пареа, а калциумот само со жешка вода.
Mg + 2H<sub>2</sub>O → Mg(OH)<sub>2</sub> + H<sub>2</sub>
Берилиумот е исклучок: Тој не реагира со вода или пареа, и неговите халиди се ковалентни.
Сите земноалкални метали имаат по два електрона во нивната најнадворешна обвивка, така што енергетски поволната состојба за постигнување пополнета електронска обвивка е да изгубат по два електрона за да формираат наелектризирани позитивни јони.
Болеслав Прус

Болеслав Прус (|Boleslaw Prus), роден како Александер Гловацки (|Aleksander Głowacki) (20 август 1847 – 19 мај 1921), е полски новинар, романописец и раскажувач.
Неотстранлив белег бил оставен на Прус од искуствата што ги доживеал како 15 годишен војник во Полското Востание од 1863, во кое преживеал секакви воени ужаси а бил и затворен од властите на Царска Русија. На 25 годишна возраст започнува долга и плодна 40 години долга кариера како новинар. Паралелно со тоа, пишува кратки раскази и новели.
Помеѓу 1886 и 1895 Прус завршил четири важни новели. Најголеми фаворити на неговите сонародници биле делата Фараон и Кукла. Кукла ја опишува романтичната заслепеност на главниот лик и неговите фрустрации од узанаденоста на општеството. Фараон, единствената историска новела на Прус, го отсликува полското национално искуство низ единствен поглед на Стар Египет и падот на Дваесеттата Династија.
Варна (област)

Варненска областОбласт Варна
мапа
Админ. центар:Варна
Површина:3 820 км²
Население:445 200
Број на општини:12
Регистарска ознака:В
Областен управник:Петар Кандиларов
информација
Варненската област е една од 28-те области на Бугарија. Се наоѓа во североисточниот дел на земјата. Таа вклучува делови од Јужна Добруџа и најисточните делови на Предбалканот и Стара Планина. Граничи со областите Бургаска, Добричка и Шуменска. На исток Варненската област граничи со Црното Море и опфаќа површина од 3.820 км<sup>2</sup>. Во областа има 158 населени места, од кои 10 се градови.
1 Список на населените места во Варненска област
''Градовите се со здебелени букви''.
1.1 Општина Аврен
Аврен, Бенковски, Близнаци, Бољарци, Д’бравино, Добри Дол, Здравец, Јунак, Казашка Река, Китка, Круша, Приселци, Равна Гора, Садово, Синдел, Трстиково, Царевци.
1.2 Општина Аксаково
Аксаково, Ботево, В’глен, Водица, Генерал Кантарџиево, Доброглед, Долиште, Засмјано, Зорница, Игнатиево, Изворско, Јаребична, Кичево, Климентово, Крумово, Куманово, Љубен Каравелово, Новаково, Орешак, Осеново, Припек, Радево, Сл’нчево.
1.3 Општина Белослав
Белослав, Езерово, Разделна, Страшимирово.
1.4 Општина Бјала
Бјала, Горица, Господиново, Дјулино, Попович, Самотино.
1.5 Општина Варна
Варна, Звездица, Казашко, Каменар, Константиново, Тополи.
1.6 Општина Ветрино
Белоградец, Ветрино, Габ’рица, Доброплодно, Јагнило, Млада Гвардија, Момчилово, Невша, Неофит Рилски, Средно Село.
1.7 Општина В’лчи Дол
Брестак, Војводино, В’лчи Дол, Генерал Киселово, Генерал Колево, Добротич, Есеница, Звенец, Изворник, Искар, Калојан, Карамани, Метличина, Михалич, Обориште, Радишани, Страхил, Црквица, Штипско.
1.8 Општина Девња
Девња, Кипра, Падина.
1.9 Општина Долни Чифлик
Брдарево, Булаир, Венелин, Голица, Горен Чифлик, Гроздјово, Детелина, Долни Чифлик, Јунец, Кривини, Нова Шипка, Ново Орјахово, Пчелник, Рудник, Солник, Старо Орјахово, Шкорпиловци.
1.10 Општина Д’лгопол
Арковна, Аспарухово, Борјана, Величково, Д’лгопол, Дебелец, Камен Дјал, Комунари, Красимир, Лопушна, Медовец, Партизани, Пољаците, Ројак, Сава, Сладка Вода, Цонево.
1.11 Општина Провадија
Бл’сково, Бозвелијско, Брзица, Венчан, Градинарово, Добрина, Житница, Златина, Китен, Комарево, Кривња, Манастир, Неново, Овчага, Петров Дол, Провадија, Равна, Славејково, Снежина, Староселец, Тутраканци, Храброво, Чајка, Черковна, Черноок.
1.12 Општина Суворово
Баново, Дрндар, Изворник, Калиманци, Левски, Николаевка, Просечен, Суворово, Чернево.
Видин (област)

Видинска областОбласт Видин
мапа
Админ. центар:Видин
Површина:3 032 км<sup>2</sup>
Население:128 050
Број на општини:11
Регистарска ознака:BН
Областен Управител:Крстјо Петров
информација
Видинска област е една од 28-те области на Бугарија. Наоѓа се во северозападниот дел на земјата. Опфача површина од 3 032,9 км<sup>2</sup> и има население 108 067 луѓе.
На север Видинска област граничи со река Дунав на запад таа граничи со Србија, на исток - со Монтанска област, а на југ е оградена од Стара Планина.
1 Список на населените места во Видинска област
''Градовите се со удебелен шрифт. ''
1.1 Општина Белоградчик
Белоградчик,
Боровица,
Вештица,
Врба,
Гранитово,
Граничак,
Д'бравка,
Крачимир,
Ошане,
Праужда,
Пролазница,
Рабиша,
Рајановци,
Салаш,
Сливовник,
Стакевци,
Струиндол,
Чифлик
1.2 Општина Бојница
Бојница,
Бориловец,
Градсковски Колиби,
Каниц,
Периловец,
Раброво,
Халовски Колиби,
Шипикова Махала,
Шишенци
1.3 Општина Брегово
Балеј,
Брегово,
Врв,
Г'мзово,
Делејна,
Калина,
Косово,
Куделин,
Ракитница,
Тијановци
1.4 Општина Видин
Акациево,
Антимово,
Бела Рада,
Ботево,
Буковец,
Видин,
Војница,
Вртоп,
Гајтанци,
Генерал Мариново,
Гомотарци,
Градец,
Динковица,
Долни Бошњак,
Дружба,
Дунавци,
Жеглица,
Ивановци,
Иново,
Каленик,
Капитановци,
Кошава,
Кутово,
Мајор Узуново,
Новоселци,
Пешаково,
Плакудер,
Покраина,
Рупци,
Цар Симеоново,
Синаговци,
Слана Бара,
Сланотрн,
Трњане
1.5 Општина Грамада
Бојаново,
Бранковци,
Водна,
Грамада,
Медешевци,
Милчина Л'ка,
Срацимирово,
Тошевци
1.6 Општина Димово
Арчар,
Бела,
Владиченци,
Водњанци,
Врбовчец,
гара Орешец,
Димово,
Д'лго Поле,
Држаница,
Извор,
Карбинци,
Кладоруб,
Костичовци,
Лагошевци,
Мали Дреновец,
Медовница,
Орешец,
Острокапци,
Септемвријци,
Скомлја,
Шипот,
Јањовец,
Јарловица
1.7 Општина Кула
Големаново,
Извор Махала,
Коста Перчево,
Кула,
Полетковци,
Старопатица,
Тополовец,
Цар-Петрово,
Чичил
1.8 Општина Макреш
В'лчек,
Киреево,
Макреш,
Подгоре,
Раковица,
Толовица,
Цар Шишманово
1.9 Општина Ново Село
Винарово,
Неговановци,
Ново Село,
Флорентин,
Јасен
1.10 Општина Ружинци
Бело Поле,
Ѓургич,
Динково,
Дражинци,
Дреновец,
Плешивец,
Роглец,
Ружинци,
Тополовец,
Черно Поле
1.11 Општина Чупрене
Бостаните,
Врбово,
Горни Лом,
Долни Лом,
Протопопинци,
Репљана,
Средогрив,
Трговиште,
Чупрене
Враца (област)

Врачанска областОбласт Враца
мапа
Админ. центар:Враца
Површина:3 621 км<sup>2</sup>
Население:235 189
Број на општини:10
Регистарска ознака:BР
Областен Управител:Антонио Георгиев
информација
Врачанска област е една од 28-те области на Бугарија. Наоѓа се во северозападниот дел на земјата. Опфаќа површина од 3 619,7 км<sup>2</sup> и има население 170 367 луѓе (2016).
1 Список на населените места во Врачанска област
''Градовите се со удебелен фонт.''
1.1 Општина Борован
Борован,
Добролево,
Малорад,
Нивјанин,
Сираково
1.2 Општина Бјала Слатина
Алтимир,
Буковец,
Б'рдарски Геран,
Бркачево,
Бјала Слатина,
Врањак,
Врбица,
Габаре,
Галиче,
Драшан,
Комарево,
Попица,
Соколаре,
Тлачене,
Трнава,
Трнак
1.3 Општина Враца
Баница,
Бели Извор,
Веслец,
Вировско,
Власатица,
Враца,
Голјамо Пештене,
Горно Пештене,
Девене,
Згориград,
Костелево
Лиљаче,
Љутаџик,
Мало Пештене,
Мраморен,
Нефела,
Оходен,
Паволче,
Тишевица,
Три Кладенци,
Челопек,
Чирен
1.4 Општина Козлодуј
Бутан,
Гложене,
Козлодуј,
Крива Бара,
Х'рлец
1.5 Општина Криводол
Баурене,
Ботуња,
Галатин,
Главаци,
Големо Бабино,
Градешница,
Добруша,
Краводер,
Криводол,
Лесура,
Осен,
Пудрија,
Ракево,
Уровене,
Фурен
1.6 Општина Мездра
Боденец,
Брусен,
В'рбешница,
Горна Бешовица,
Горна Кремена,
Долна Кремена,
Д'рманци,
Елисејна,
Зверино,
Злидол,
Игнатица,
Кален,
Крапец,
Крета,
Лик,
Љутиброд,
Љутидол,
Мездра,
Моравица,
Оселна,
Ослен Криводол,
Очиндол,
Реб'рково,
Руска Бела,
Старо Село,
Типченица,
Цаконица,
Царевец
1.7 Општина Мизија
Војводово,
Крушовица,
Липница,
Мизија,
Сараево,
Софрониево
1.8 Општина Орјахово
Галово,
Горни Вадин,
Долни Вадин,
Лесковец,
Орјахово,
Остров,
Селановци
1.9 Општина Роман
Долна Бешовица,
Камено поле,
Караш,
Кунино,
Курново,
Марково Равниште,
Радовене,
Роман,
Сињо Брдо,
Средни Р'т,
Стојановци,
Струпец,
Хубавене
1.10 Општина Хајредин
Ботево,
Брзина,
Манастириште,
Михајлово,
Рогозен,
Хајредин
Добрич (област)

Добричка областОбласт Добрич
мапа
Админ. центар:Добрич
Површина:4 719 км<sup>2</sup>
Население:213 325
Број на општини:8
Регистарска ознака:ТХ
Областен Управител:Динчер Хаџиев
информација
Добричка област е една од 28-те области на Бугарија. Наоѓа се во североисточниот дел на земјата во историската област Јужна Добруџа. Опфаќа површина од 4 719,7 км<sup>2</sup> и има население од 186,016 луѓе.
1 Список на населените места во Добричка област
''Градовите се со удебелен фонт. ''
1.1 Општина Балчик
Албена,
Балчик,
Безводица,
Бобовец,
Брјастово,
Гурково,
Дропла,
Д'брава,
Змеево,
Карвуна,
Кранево,
Кремена,
Лјахово,
Царичино,
Оброчиште,
Преспа,
Рогачево,
Сенокос,
Соколово,
Стражица,
Тригорци,
Храброво,
Црква
1.2 Општина Генерал-Тошево
Александар Стамболијски,
Балканци,
Бежаново,
Василево,
Великово,
Вичово,
Генерал Тошево,
Градини,
Горица,
Д'бовик,
Житен,
Зограф,
Изворово,
Јовково,
Калина,
Кардам,
Конаре,
Краиште,
Красен,
К'пиново,
Лозница,
Љуљаково,
Малина,
Огражден,
Петлешково,
Писарово,
Пленимир,
Преселенци,
Присад,
Пчеларово,
Равнец,
Рогозина,
Росен,
Росица,
Сираково,
Сноп,
Сњагово,
Спасово,
Средина,
С'рнино,
Узово,
Чернооково
1.3 Општина Добричка
Алцек,
Самуилово,
Батово,
Бдинци,
Бенковски,
Богдан,
Божурово,
Браниште,
Ведрина,
Владимирово,
Водњанци,
Вратарите,
Врачанци,
Генерал Колево,
Гешаново,
Дебрене,
Победа,
Добрево,
Долина,
Дончево,
Драганово,
Дрјановец,
Енево,
Житница,
Златија,
Камен,
Карапелит,
Козлодујци,
Котленци,
Крагулево,
Лјасково,
Ловчанци,
Ломница,
Малка Смолница,
Медово,
Методиево,
Миладиновци,
Ново Ботево,
Овчарово,
Одринци,
Од'рци,
Опанец,
Орлова Могила,
Паскалево,
Плачидол,
Подслон,
Полковник Свештарово,
Попгригорово,
Прилеп,
Приморци,
Пчелино,
Пчелник,
Полковник Минково,
Росеново,
Свобода,
Славеево,
Смолница,
Соколник,
Полковник Иваново,
Стефан Караџа,
Стефаново,
Стожер,
Сливенци,
Тјанево,
Фелтфебел Денково,
Хитово,
Царевец,
Черна
1.4 Општина Каварна
Белгун,
Било,
Божурец,
Б'лгарево,
Видно,
Вранино,
Иречек,
Каварна,
Камен Брјаг,
Крупен,
Могилиште,
Нејково,
Поручик Чунчево,
Раковски,
Свети Никола,
Селце,
Септемвријци,
Топола,
Травник,
Хаџи Димитар,
Челопечене
1.5 Општина Крушари
Абрит,
Александрија,
Бистрец,
Габер,
Добрин,
Ефреjтор Бакалово,
Загорци,
Земенци,
Зимница,
Капитан Димитрово,
Коритен,
Крушари,
Лозенец,
Огњаново,
Полковник Дjaково,
Поручик Крџиево,
Северњак,
Северци,
Телериг
1.6 Општина Тервел
Ангелариј,
Балик,
Безмер,
Божан,
Бонево,
Брестница,
Војниково,
Главанци,
Градница,
Гуслар,
Жегларци,
Зрнево,
Каблешково,
Кладенци,
Коларци,
Кочмар,
Мали Извор,
Нова Камена,
Оногур,
Орлјак,
Полковник Савово,
Попгруево,
Професор Златарски,
С'рнец,
Тервел,
Честименско
1.7 Општина Добрич
Добрич
1.8 Општина Шабла
Божаново,
Ваклино,
Горичане,
Горун,
Граничар,
Дуранкулак,
Езерец,
Захари Стојаново,
Крапец,
Пролез,
Смин,
Стаевци,
Тв'рдица,
Тjуленово,
Черноморци,
Шабла
Дарфур

Дарфур (арапски: „Дом на Фурите“) е област во западен Судан. Се граничи со Либија, Чад и Централноафриканската Република. Поделен е на три сојузни држави во рамките на Судан: Северен Дарфур, Јужен Дарфур и Западен Дарфур. Зафаќа територија од 493,180 км<sup>2</sup> и има население од 7,4 милиони луѓе.
Главни етнички групи се Фурите (црнечки народ) и Багарите (арапски народ), но застапени се и други етнички групи. Односите помеѓу арапските и неарапските жители на Дарфур биле напнати во поголемиот дел од историјата.
Во 2003 година избувнува востание против арапски доминираната централна власт на Судан, која бунтовниците ја обвинија за угнетување на не-Арапите во корист на Арапите. Како одговор, суданската влада започна со масовни воздушни напади, а поддржаната од владата арапска милиција, Џанџавид, изврши голем број злосторства врз неарапското население во Дарфур. На 5 мај 2006 година главната бунтовничка група, Суданското ослободително движење, и суданската влада потпишаа нацрт мировен договор во Абуџа, Нигерија.
Елизабет Жаке де ла Гер

Елизабет Жаке де Ла Гер (фр. ''Élisabeth Jacquet de La Guerre'', родено име: ''Élisabeth Jacquet''; 17 март 1665, Париз – 27 јуни 1729, Париз) — истакнат француски музичар, чембалист и композитор.
1 Живот
Родена е во влијателно семејство на музичари и градители. Таа уште од раното детство била чудо, и свирела чембало за кралот Луј XIV како почеток на нејзината кариера како чембалист кога имала само пет години. На дворот таа била забележана од Мадам де Монтеспан, која ја земала во најзината придружба. Жаке де Ла Гер се омажила со оргуларот Марен де Ла Гер во 1684 и го напуштила дворот. Од тогаш, па натаму таа била позната како Елизабет Жаке де Ла Гер. По венчавката таа станала учителка и правела концерти во Париз, кои ѝ донеле многу признанија.
2 Дела
Елизабет Жаке де Ла Гер била една од ретките жени-композитори во своето време. Во последно време е оживеан интересот за неа и за нејзините дела, кои се снимени. Нејзиниот опус се состои од:
* Танцови свити за чембало (2 збирки: 1687 и 1707) ;
* Операта ''Цефала и Прокрис'' (''Céphale et Procris'') (1694) ;
* Трио сонати (1695) ;
* Сонати за виолина и чембало (1707) ;
* Кантати: религиозни (1708 и 1711), и профани (околу 1715).
Нејзината збирка на дела за чембало 1687 била една од ретките такви печатени дела во Франција во XVIII век.
3 Поврзано
* Француски барокни чембалисти
4 Библиографија
* Élisabeth Jacquet de La Guerre ''Une femme compositeur sous le règne de Louis XIV'' by Catherine Cessac, Paris 1995 Ed. Actes Sud
Поткровје

Поткровје, мансарда или таван — просторот кој се наоѓа под куќниот покрив. Тие се простори со незгоден облик со голи чатми и тешко пристапни агли. Додека некои поткровја се уредени како спални соби или домашни канцеларии со прозори и скалишта, многу поткровја се тешко пристапни и запоставени, и обично се користат за складирање. Поткровјата исто така ја котролираат температурата во една куќа со нивната маса на неподвижен воздух. Топлиот воздух од долните катови се собира во поткровјето и со тоа го прави местото жешко и непожелно.
Кнанаја

Кнанаја или Кнанајнски Христијани е термин со кој се именуваат еврејските христијани од Керала, Индија. Тие припаѓаат на заедницата Насрани, која е дел на сириската христијанска традиција од Керала.
1 Историја
За Кнанајските Христијани се верува дека се потомци на 72 (седумдесет и двете) јудео-христијански фамилии кои мигрирале од Едеса (или Урфа), првиот град-држава кој го прифатил целосно христијанството.
Дуло

Дуло — името на родот, од кого произлегуваат раните владетели на Прабугарите. Од овој род се Кубрат, основачот на Стара Велика Бугарија, позната како Оногурија, и неговите синови — Батбајан, Котраг и Аспарух кој го основал Првото Бугарско Царство. Според некои Алцек и Кубер исто така биле од овоj род. Се смета дека родоначалникот на кланот Дуло бил Атила.
Јамбол (област)

Јамболска областОбласт Ямбол
мапа
Админ. центар:Јамбол
Површина:3 335 км<sup>2</sup>
Население:156 631
Број на општини:5
Регистарска ознака:У
Областен Управител:Јордан Коев
информација
Јамболска област е една од 28-те области на Бугарија. Областа опфаќа површина од 3 335,5 кв.м. Наоѓа се во југозападниот дел на земјата и има население 138,429 луѓе. Таа граничи на север со Сливенска област, на запад со Хасковска област, на исток со Бургаска област, а на југ - со Турција.
1 Список на населените места во Јамболска
''Градовите се со удебелен фонт. ''
1.1 Општина Болјарово
Болјарово,
Воден,
В'лчи Извор,
Голјамо Крушево,
Горска Полјана,
Денница,
Д'бово,
Златиница,
Иглика,
Камен Врх,
Крајново,
Мало Шарково,
Мамарчево,
Оман,
Попово,
Ружица,
Ситово,
Стефан Караџово,
Странџа,
Шарково
1.2 Општина Елхово
Борисово,
Бојаново,
В'лча Полјана,
Голјам Дервент,
Гранитово,
Добрич,
Елхово,
Жребино,
Изгрев,
Кирилово,
Лалково,
Лесово,
Мало Кирилово,
Маломирово,
Мал'к Манастир,
Мелница,
Пчела,
Раздел,
Славејково,
Стројно,
Трнково,
Чернозем
1.3 Општина Стралџа
Атолово,
Александрово,
Богорово,
Воденичане,
Воjника,
Џинот,
Зимница,
Иречеково,
Каменец,
Лејарово,
Лозенец,
Љулин,
Маленово,
Недјалско,
Палаузово,
Полјана,
Правдино,
Првенец,
Саранско,
Стралџа,
Тамарино,
Чарда
1.4 Општина Тунџа
Асеново,
Безмер,
Болјарско,
Ботево,
Бојаџик,
Веселиново,
Видинци,
Генерал Тошево,
Голјам Манастир,
Г'л'бинци,
Дражево,
Драма,
Дрјаново,
Завој,
Златари,
Генерал Инзово,
Кабиле,
Калчево,
Каравелово,
Козарево,
Коневец,
Крумово,
Кукорево,
Маломир,
Меден кладенец,
Межда,
Миладиновци,
Могила,
Овчи Кладенец,
Окоп,
Победа,
Робово,
Роза,
Савино,
Симеоново,
Скалица,
Сламино,
Стара Река,
Тенево,
Трнава,
Хаџидимитрово,
Ханово,
Чарган,
Челник
1.5 Општина Јамбол
Јамбол
Сребрена папрат

Сребрена дрвенеста папрат или понга (од |ponga) — вид на дрвенеста папрат со средна големина ендемски на Нов Зеланд. Изразот ''понга'' се употребува како генерички израз за трупците од сребрена папрат кои се користат за уредување на земмјиште. На маорски ''ponga'' се однесува на дрвенестите папрати, особено од родот ''Кјатеа''. На новозеландски англиски ''понга'' често се изговара како ''пунга''.
Оваа папрат расте до височина од 10 м и повеќе. Крошната му е густа, а листовите долги околу 4 м и имаат сребреникаво-бела боја на опачината. Оваа карактеристична боја се користи за обележување на патеки ноќе. Крлушките му се темнокафени, често извртеии и светкави.
Вирее на главните новозеландски острови источно до Четемските Острови, обично во потканапни делови на посуви шуми и во грмушки на отворено. Добро вирее и во добро оцеден хумус, и откога ќе фати корен, трпи и суша. Не сака ветер и мраз. Оваа папрат не расте под густите канабиња на стари шуми.